|  |  |
| --- | --- |
|  | PATVIRTINTA  Palangos lopšelio-darželio ,,Sigutė“ direktoriaus 2019 m. gegužės 27 d.  įsakymo Nr. V1V-15  1.3. punktu |
|  |  |

**PALANGOS LOPŠELIO-DARŽELIO ,,SIGUTĖ“**

**MENINIO UGDYMO MOKYTOJO PAREIGYBĖS APRAŠYMAS**

1. **PAREIGYBĖ**

1. Lopšelio-darželio ,,Sigutė“ (toliau tekste – Mokykla) meninio ugdymo mokytojas, priskiriamas pedagoginiams darbuotojams yra specialistas, profesijų klasifikatoriaus kodas- 235501.

2. Pareigybės lygis – A2.

3. Pareigybės paskirtis – organizuoti ikimokyklinio ir priešmokyklinio amžiaus vaikų meninį ugdymą, vadovaujantis įstaigoje patvirtinta programa ir Priešmokyklinio ugdymo bendrąja programa.

4. Meninio ugdymo mokytojas yra tiesiogiai pavaldus Mokyklos direktoriui.

1. **SPECIALIEJI REIKALAVIMAI MENINIO UGDYMO MOKYTOJUI**

5. Meninio ugdymo mokytojas, einantis šias pareigas, turi atitikti šiuos specialius reikalavimus:

5.1. turi turėti ne žemesnį kaip aukštesnįjį, įgytą iki 2009 m., arba aukštąjį išsilavinimą ir būti išklausęs ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursų;

5.2. turėti mokytojo kvalifikacinę kategoriją;

5.3. mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo“;

5.4. būti įgijęs kompetencijas, numatytas Reikalavimuose mokytojų kompiuterinio raštingumo programoms, patvirtintoms Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 ,,Dėl Reikalavimų mokytojų kompiuterinio raštingumo programoms patvirtinimo“;

5.5. būti išklausęs Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK - 2481 ,,Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“;

5.6. dirba vadovaudamasis Lietuvos Respublikos švietimo įstatymu (Žin., 1991, Nr. 23-593; 2003, Nr. 63-2853), Jungtinių Tautų vaiko teisių konvencija, ratifikuota 1995 m. liepos 3 d. Lietuvos Respublikos įstatymu Nr. I -983 (Žin., 1995, Nr.60-1501) Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, reglamentuojančiais ikimokyklinio amžiaus vaikų ugdymą, Mokyklos nuostatais, Mokyklos darbo tvarkos taisyklėmis bei šiuo pareigybės aprašymu.

1. **MENINIO UGDYMO MOKYTOJO FUNKCIJOS**

6. Meninio ugdymo mokytojas ugdydamas vaikus, vykdo šiais funkcijas:

6.1. sudaro optimalias sąlygas vaikų meninei saviraiškai ir elementariai muzikinei kūrybai;

6.2. meninio ugdymo tikslų siekia sudarydamas atitinkančias vaikų amžiaus psichologinius ypatumus pedagogines sąlygas: susipažįsta su individualiais vaiko meniniais gebėjimais, patirtimi ir kuria turtingą, įvairią muzikinę aplinką;

6.3. atrenka ugdymo būdus ir metodus įvairioms meninės veiklos formoms ir rūšims;

6.4. kaupia metodines priemones, skatinančias aktyvią meninę veiklą (muzikos instrumentai, audio, video įrašai, žaislai, paveikslai ir kt.), tausoja muzikinį inventorių;

6.5. meninę veiklą skatina įvairiomis formomis: muzikos valandėlėmis, savarankišku muzikavimu, švenčių, popiečių, vakaronių rengimu, muzikos pritaikymu įvairioje kitoje veikloje;

6.6. reguliariai rengia gamtos ritmo kalendorines darbo, tradicines šventes, popietes, vakarones vaikams;

6.7. muzikinę veiklą organizuoja tik patikrinus jų balsų diapazonus, muzikinę klausą;

6.8. labai gabiems muzikai vaikams sudaro sąlygas platesniam ir gilesniam jų muzikiniam lavinimui, parenkant sudėtingesnius muzikos kūrinius, skiriant papildomą laiką individualiam bei grupiniam darbui;

6.9. labai gabius muzikai vaikus ruošia apžiūroms, konkursams, festivaliams;

6.10. prireikus dalyvauja rengiant individualias vaikų ugdymo(si) programas;

6.11. bendradarbiauja su grupių ikimokyklinio ir priešmokyklinio ugdymo mokytojais planuojant ugdomąją veiklą, padeda parengti pramogų, vakaronių, švenčių ir kitų renginių scenarijus;

6.12. sistemingai vertina, fiksuoja vaikų daromą pažangą, apie vaikų meninio ugdymo pasiekimus informuoja tėvus (globėjus);

6.13. laiku pildo privalomą dokumentaciją;

6.14. inicijuoja ir/ar dalyvauja bendruose Mokyklos renginiuose, projektuose ir kitose veiklose;

6.15. rūpinasi Mokykloje vykstančių šventiniu renginių organizavimu, salės puošimu;

6.16. gamina ir kaupia vaizdines priemones, skatinančias aktyvią muzikinę veiklą;

6.17. dalyvauja Mokyklos veiklose: posėdžiuose, pasitarimuose, Mokyklos ikimokyklinio ugdymo programos rengime, vidaus audito vykdyme ir kt.

6.18. užtikrina savo darbo kokybę;

6.19. bendradarbiauja su šeima, skatina tėvus (globėjus) dalyvauti meninėje veikloje, derina šeimos ir įstaigos interesus, didina vaiko kokybiško ugdymo(si) galimybes;

6.20. bendradarbiauja su kitais, Mokykloje dirbančiais specialistais (ikimokyklinio ir priešmokyklinio ugdymo mokytojais, logopedu ir kt.) vaikų meninio ugdymo klausimais;

6.21. laikosi įstaigos darbo tvarkos, darbo saugos, priešgaisrinės saugos ir civilinės saugos taisyklių;

6.22. užtikrina asmens duomenų apsaugą teisės aktų nustatyta ir Mokyklos duomenų apsaugos tvarka: korektišką gautų duomenų panaudojimą, turimos informacijos konfidencialumą;

6.23. organizuoja vaikų turizmo renginius vadovaujantis Mokyklos vaikų turizmo renginių organizavimo aprašu;

6.24. tikrinasi sveikatą teisės aktų nustatyta tvarka;

6.25. informuoja Mokyklos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

6.26. nuolat vykdo smurto ir patyčių prevenciją vadovaujantis patvirtintu Smurto ir patyčių prevencijos ir intervencijos vykdymo tvarkos aprašu, imasi priemonių kad laiku vaikui būtų suteikta pagalba.

6.27. nuolat tobulina savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau, įsipareigoju vykdyti:

|  |  |  |  |
| --- | --- | --- | --- |
| Eil. Nr. | Vardas, pavardė | Parašas | Data |
| 1. |  |  |  |
| 2. |  |  |  |
| 3. |  |  |  |